****

|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**  **ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ**  **ՆԱԽԱՐԱՐԻ ՏԵՂԱԿԱԼ** |

|  |
| --- |
| **№ 03/26-1/22896-2023** |

0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 011

ՀՀ ՊԵՏԱԿԱՆ ԿԱՌԱՎԱՐՄԱՆ

ՄԱՐՄԻՆՆԵՐԻՆ

ՀՀ ՆԱԽԱԳԱՀԻ ԱՇԽԱՏԱԿԱԶՄԻՆ

ԵՐԵՎԱՆԻ ՔԱՂԱՔԱՊԵՏԱՐԱՆԻՆ

Հայտնում ենք, որ գործնականում հաճախ են ստացվում հարցադրումներ կապված գնման գործընթացների շրջանակում մասնակցի կողմից հայտով ներկայացված՝ հայերենից տարբերվող՝ այլ լեզուներով կազմված փաստաթղթերի (մասնավորապես «Աշխատանքային ռեսուրսներ», կամ «Մասնագիտական փորձառություն» որակավորման չափանիշները հիմնավորող փաստաթղթերի) գնահատման վերաբերյալ:

Այս կապակցությամբ հայտնում ենք, որ «Գնումների մասին» օրենքի.

- 14-րդ հոդվածի 2-րդ մասի համաձայն՝  հայտերը, հայերենից բացի, կարող են ներկայացվել նաև անգլերեն կամ ռուսերեն,

- 30-րդ հոդվածի 1-ին մասի համաձայն՝ մասնակիցը հայտը ներկայացնում է հրավերով սահմանված կարգով,

-34-րդ հոդվածի 1-ին մասի համաձայն՝  հայտերը գնահատվում են հրավերով սահմանված կարգով:

Վերոգրյալով պայմանավորված գտնում ենք, որ մասնակցի կողմից ներկայացվող հայտում ներառվող.

-իր կողմից հաստատվող փաստաթղթերի՝ հայերեն լեզվով կազմված լինելը պարտադիր է,

-իր կողմից չհաստատվող (օրինակ՝ դիպլոմներ, վկայականներ, պայմանագրեր և այլն) փաստաթղթերը կարող են կազմված չլինել հայերեն, այլ կարող են կազմված լինել անգլերեն կամ ռուսերեն լեզուներով՝ հրավերով սահմանված դեպքում:

Խնդրում ենք սույն գրության պատճենը տրամադրել՝

- պետական կառավարման մարմնի համակարգում գործող ՓԲԸ-ներին, ՊՈԱԿ-ներին և հիմնադրամներին.

- նաև մարզի վարչական սահմաններում գտնվող համայնքներին և վերջիններիս համակարգում գործող ՓԲԸ-ներին, ՀՈԱԿ-ներին և հիմնադրամներին:

|  |  |  |
| --- | --- | --- |
| ՀԱՐԳԱՆՔՈՎ՝ |  |  |
|  | ԱՎԱԳ ԱՎԱՆԵՍՅԱՆ |

Կատարող՝ Ա. Աղաջանյան

Հեռ. (011) 800 258